Source: https://docplayer.fi/5874978-Luonnonmukaisen-ojakunnostuksen-mallikohteita-tammelassa-ja-padasjoella.html
Timestamp: 2019-12-09 21:20:50+00:00
Document Index: 11317990

Matched Legal Cases: ['kko ', 'kko ', 'kko ', 'kko ', 'kko ', 'HD ']

Luonnonmukaisen ojakunnostuksen mallikohteita Tammelassa ja Padasjoella - PDF Free Download
Download "Luonnonmukaisen ojakunnostuksen mallikohteita Tammelassa ja Padasjoella"
1 OPET - Ojitusten luonnonmukainen peruskunnostus Hämeessä -hanke 1 Luonnonmukaisen ojakunnostuksen mallikohteita Tammelassa ja Padasjoella Kanta- ja Päijät-Hämeen alueella vuosina toteutetun OPET - Ojitusten luonnonmukainen peruskunnostus Hämeessä -hankkeen tavoitteena oli edistää luonnonmukaisten kunnostusmenetelmien käyttöä sekä valuma-alueajattelua maa- ja metsätalousalueiden ojien kunnossapidossa ja peruskorjauksessa. OPET-hankkeessa tehtiin ojien kunnostussuunnitelmat kahdelle valuma-alueelle ja molemmilta alueilta toteutettiin pienemmät mallikohteet. Hankkeen tuloksena valmistui mallikohteita hyödyntävä luonnonmukaisen kunnostuksen koulutusmateriaali ojitusten toteuttajien, suunnittelijoiden, maanomistajien sekä luonnonvara- ja ympäristöalojen opiskelijoiden käyttöön. Riuskanojan valuma-alue Tammelasta ja Hahjärven laskuojan valuma-alue Padasjoelta valittiin kesällä 2012 hankkeen kohdevaluma-alueiksi. Valuma-alueiden metsä- ja pelto-ojien tila ja kunnostustarve selvitettiin karttatarkastelulla ja maastoinventoinneilla. Kuivatuksen parantamiseen liittyvän kunnostustarpeen lisäksi arvioitiin ojien luonnontilaisuutta ja mahdollisuuksia uomien monimuotoisuuden lisäämiseen. Kunnostustarpeessa oleville ojille laadittiin luonnonmukaisen peruskuivatuksen menetelmiä hyödyntävät kunnostussuunnitelmat. Molemmilta kohdevaluma-alueilta valittiin kolme mallikohdetta toteutettavaksi. Mallikohteiden valintaan vaikuttivat mm. maanomistajien suhtautuminen, kustannusarvio sekä toimenpiteillä saavutettava hyöty kuivatuksen, vesiensuojelun ja luonnon monimuotoisuuden näkökulmasta. Kevään 2013 aikana laadittiin mallikohteille tarkemmat toteutussuunnitelmat. Kunnostustoimenpiteet toteutettiin syksyn 2013 ja kesän 2014 aikana. Riuskanojan valuma-alueelta toteutukseen valittiin Mustialan pienkosteikko ja pohjapato, Myllyperänojan pohjakynnykset sekä metsäojan perkaus, kaivukatko ja laskeutusallas. Hahjärven laskuojan valuma-alueelta toteutettavaksi valitut kunnostukset olivat kaikki Hahjärvestä Lummenejärveen laskevan ojan varressa. Peltoalueella ojaan tehtiin tulvatasannetta, metsäalueella uomaa perattiin ja tehtiin kaksi laskeutusallasta. Hankkeen toteutuksesta vastasi Hämeen ammattikorkeakoulun biotalouden koulutus- ja tutkimuskeskuksen Evon yksikkö. Valuma-aluesuunnitelmien ja toteutussuunnitelmien teosta vastasivat projektipäällikkö ja kaksi hanketyöntekijää. Yhteistyötä tehtiin Hämeen elinkeino-, liikenne- ja ympäristökeskuksen, Suomen metsäkeskuksen, MTK Hämeen, Kanta- ja Päijät-Hämeen metsänhoitoyhdistysten, Helsingin yliopiston Lammin biologinen aseman, Suomen ympäristökeskuksen ja Suomen riistakeskuksen kanssa. Hanke toteutettiin Manner-Suomen maaseudun kehittämisohjelman rahoituksella, jonka on myöntänyt Hämeen ELYkeskus.
2 OPET - Ojitusten luonnonmukainen peruskunnostus Hämeessä -hanke 2 OPET-hankkeen mallikohteet Tammelassa Riuskanojan valuma-alueella Riuskanojan valuma-alueen sijainti ja syksyllä 2013 toteutetut ojakunnostukset. Toteutusajankohta: , 29 h kaivinkonetyötä ja 14 h traktorityötä Kaivukustannukset: 5400 (alv 24 %), josta pohjapatojen materiaalien osuus n. 900 (alv 24 %), maanomistajat vastasivat tarvittavista puustonraivauksista Urakoitsija: Markku Laurila Kone: Kaivinkone Hyundai 210 LC 7 ja kaivumaiden kuljetukseen traktori +perävaunu Työnjohto: (projektipäällikkö, OPET-hanke, HAMK) ja Marko Muuttola (Suomen riistakeskus) Suunnitelma ja sopimukset: Riuskanojan valuma-alueen ojien luonnonmukainen kunnostus - Mallikohteiden toteutussuunnitelma Urakkasopimus Maanomistajien suostumukset: toukokuu 2013
3 OPET - Ojitusten luonnonmukainen peruskunnostus Hämeessä -hanke 3 1. Mustialan pienkosteikko ja pohjapato Mustialan pienkosteikko ja pohjapato toteutettiin Riuskanojan mutkaa laajennettiin kaivamalla ja noin 100 m laajennuksesta alavirtaan tehtiin pohjapato. Padon vaikutuksesta ojan vedenpinta nousi noin 200 m matkalla padon yläpuolella. Padon yläpuolelle muodostuu kosteikkomainen alue, jossa veden virtaus hidastuu ja kasvillisuus pidättää veden mukana kulkeutuvaa kiintoainetta ja ravinteita. Kaivu aloitettiin pienkosteikosta. Riuskanojan mutkaa laajennettiin valtatie 10:n eteläpuolella kaivamalla pellon puolelta maata luontaisen tulvatasanteen korkeuteen. Pienkosteikon pohjan taso kaivettiin luontaisen tasanteen korkeuteen, noin 1,5 m pellon pintaa alemmaksi. Tasanteen kokonaisleveydeksi ojan mutkassa tuli noin 12 m, josta luiskan osuus on 4,5 m. Luiskat kaivettiin kaltevuuteen 1:3. Kaivetun osuuden kokonaispituus on 25 metriä ja pinta-ala noin 150 m2. Kaivumaat levitettiin viereisen pellon kulmaan, joka on ollut poissa viljelystä. Tasanteen alapuolelle rakennettu pato nostaa veden tasanteelle kuivanakin aikana (vesisyvyys tasanteella n. 20 cm). Näin saatiin ojan mutkaan vesitilavuutta myös kuivana aikana. Kasvillisuuden levitessä tasanne toimii pienkosteikkona. Pienkosteikon luiskat ja kaivumaat kylvettiin nurmelle toukokuussa Henri Solismaa Vasemmalla Riuskanojan mutka ennen kunnostuksia keväällä 2013 ja oikealla pienkosteikko keväällä 2014.
4 OPET - Ojitusten luonnonmukainen peruskunnostus Hämeessä -hanke 4 Noin 100 metriä laajennetun ojanmutkan alapuolelle rakennettiin 0,5 m korkea pohjapato, joka nostaa vedenpintaa kuivana aikana yläpuolisessa uomassa noin 200 m matkalla. Patoharjan korkeus on N ,10 m. Padon tiivisteosa verhoiltiin suodatinkankaalla, jonka päälle levitettiin louhetta ja kivimurskeetta. Pohjapadon rakennustyö aloitettiin puhdistamalla uoman pohja lietteestä ja pehmeästä maa-aineksesta painumisen vähentämiseksi. Padon tiivisteosa muotoiltiin pienkosteikon kaivumaista ja sen päälle levitettiin suodatinkangas estämään maa-ainesten sekoittumista. Ida-Mari Toivonen Vasemmalla pohjapadon paikka keväällä Oikealla pohjapato keväällä 2014.
5 OPET - Ojitusten luonnonmukainen peruskunnostus Hämeessä -hanke 5 Patoharja sekä ylä- ja alapuoliset luiskat verhoiltiin kivilouheella ja murskeella eroosion estämiseksi ja maisemoinniksi. Isot lohkareet pitävät pienemmän kiviaineen paikallaan. Patoharja muotoiltiin kourumaiseksi, jotta vesi hakeutuisi uoman keskikohtaan ja virtaus pysyisi yllä myös kesäaikana. 2. Myllyperänojan tulvatasanne ja pohjakynnykset Tulvatasanne Myllyperänojaan tehtiin kaksi pohjakynnystä ja lisäksi metsän reunassa syöpynyttä pellon reunaa madallettiin tulvatasanteeksi. Pohjakynnysten tarkoituksena on hidastaa veden virtausta, jolloin veden mukana kulkeva kiintoaine ehtii laskeutua uoman pohjalle. Veden virtausnopeuden hidastuminen vähentää myös uomaeroosiota. Tulvatasanteen tarkoituksena on tehdä uomaan tilaa tulvavesille ja vähentää uoman luiskien sortumista. Tasanne kaivetaan ojan keskivedenkorkeuden tasolle. Vähävetisenä aikana vesi virtaa kapeammassa alivesiuomassa (perkaamaton ojan pohja), jolloin uoman umpeenkasvu vähenee. Tulvatasanne Metsästä peltoaukealle laskeva Myllyperänoja on pituuskaltevuudeltaan jyrkkä. Pellon päädyssä oja mutkittelee voimakkaasti ja luiska on paikoin sortunut pellon puolelta. Pellon puoleisia ojan luiskia porrastettiin tulvatasanteeksi. Tulvatasanne kaivettiin samaan korkeuteen kuin metsän puoleiselle reunalle luontaisesti muodostunut tulvatasanne. Luiskan loivennus ja tulvatasanne tehtiin noin 50 metrin matkalle. Uoman pohjaa ei kaivettu ja se jäi mutkittelevaksi alivesiuomaksi.
6 OPET - Ojitusten luonnonmukainen peruskunnostus Hämeessä -hanke 6 Henri Solismaa Vasemmalla eroosio on muovannut ojan voimakkaasti mutkittelevaksi. Oikealla ojan pellon puoleista luiskaa on porrastettu tulvatasanteeksi. Pohjakynnykset Ylempi pohjakynnys tehtiin kokonaan kivimurskeesta. Ojan pohja puhdistettiin ennen kivimurskeen levittämistä. Pohjakynnyksen korkeus on noin 30 cm ojan pohjasta. Kivettävän osuuden pituus on noin 6 metriä. Uoman pohjan leveys noin pohjakynnyksen kohdalla on noin 1 m. Ida-Mari Toivonen Vasemmalla ylemmän pohjakynnyksen paikka keväällä Oikealla kynnys valmiina keväällä 2014.
7 OPET - Ojitusten luonnonmukainen peruskunnostus Hämeessä -hanke 7 Alempi pohjakynnys toteutettiin v-aukkoisena vaneripatona. Patolevy upotettiin uoman pohjaan ja luiskiin ja tuettiin molemmilta puolilta puutolpilla. Vanerit tuettiin ja tiivistettiin maalla ja verhoiltiin suodatinkankaalla ja kivimurskeella. Kiviverhouksen alle laitettu suodatinkangas estää maa-ainesten sekoittumista. Patolevyn keskelle sahattiin v-aukko alivirtaamien turvaamiseksi. Henri Solismaa Vasemmalla alemman pohjakynnyksen paikka keväällä Oikealla kynnys valmiina keväällä Kynnyksen kohdalta sekä sen ylä- ja alapuolelta poistettiin ojan pohjaan kertynyttä lietettä. Liete ja juurakot kuljetettiin traktorilla ja peräkärryllä maanomistajan osoittamaan paikkaan metsätien varressa. 3. Metsäojan perkaus, kaivukatko ja laskeutusallas Metsäojan perkaus, kaivukatko ja laskeutusallas toteutettiin Kohde sijaitsee kahden eri maanomistajan kiinteistöillä (Vepsälän ja Luikon kiinteistöt). Ojien perkauksen tarkoituksena oli parantaa metsän kuivatustilaa. Lietekuopilla pyrittiin vähentämään kaivun aiheuttamaa kiintoaineen kulkeutumista. Kaivukatkon tarkoituksena on vähentää veden mukana kulkeutuvaa kiintoainetta ja ravinteita.
8 OPET - Ojitusten luonnonmukainen peruskunnostus Hämeessä -hanke 8 Katkon kohdalla vesi suotautuu kasvillisuuden läpi, jolloin virtausnopeus hidastuu ja kiintoainetta ja ravinteita pidättyy. Laskeutusaltaan tarkoituksena on myös pidättää kiintoainetta ja se toimii myös eläinten juomapaikkana. Metsäojan perkaus ja kaivukatko Vepsälän kiinteistöllä metsäojaa perattiin noin 300 metriä. Ojaan kaivettiin kolme lietekuoppaa. Lisäksi ojaan asennettiin maanomistajan hankkima rumpu ajouran kohdalle. Rinteen kohdalle, Luikon kiinteistön puolelle jätettiin noin 40 metriä pitkä kaivukatko. Kaivukatkon kohdalta ei töiden aikana ajettu kaivinkoneella. Kone siirrettiin rinteen alaosaan Räätälinniituntien kautta toista ajouraa pitkin. Vasemmalla lietekuoppa kaivukatkona alussa. Oikealla vesi suotautuu pintavaluntana kaivukatkon kohdalla. Laskeutusallas Katkon alaosassa vedet koottiin vanhaan sarkaojaan ja johdettiin Heposuon metsäalueelta laskevan ojan varteen kaivettuun laskeutusaltaaseen. Peratun sarkaojan pituus oli noin 50 m. Heposuolta tuleva oja on perattu noin 20 vuotta sitten siten, että vanha oja on jätetty ennalleen ja sen viereen on kaivettu uusi oja. Laskeutusallas kaivettiin kahden uoman kohdalle niin, että vierekkäisten uomien välissä oleva noin 2 metriä leveä harjanne kaivettiin laskeutusaltaan pohjaksi. Altaan pituus on noin 15 m ja leveys 7 m ja sen alkuosa kaivettiin noin 1 m tulo-ojan pohjaa syvemmäksi. Altaan loppupää jätettiin matalammaksi, jotta sinne muodostuisi kosteikkomainen osa suodattamaan kiintoainetta ja ravinteita.
9 OPET - Ojitusten luonnonmukainen peruskunnostus Hämeessä -hanke 9 Ida-Mari Toivonen Vasemmalla laskeutusaltaan paikka keväällä Oikealla laskeutusallas valmiina. Kohteiden vedenlaadun seuranta Riuskanojan valuma-alueen vedenlaatua seurattiin syksystä 2012 kevääseen Vesiseuranta tilatiin ostopalveluna Ramboll Analyticsilta. Vesinäytteitä otetiin valuma-alueen eri osista seitsemältä näytepisteeltä. Näytekierroksia kaikilla pisteillä oli kuusi ( , , , , ja ). Vesiseurannassa ei havaittu merkittäviä kunnostusten aiheuttamia muutoksia vedenlaadussa. Tosin vesinäytteiden määrä oli pieni ja kunnostusten jälkeen otettiin vain yhdet näytteet. Vesiseurannan loppuraportti valmistui joulukuussa 2014 ja julkaistiin OPET-hankkeen nettisivuilla
10 OPET - Ojitusten luonnonmukainen peruskunnostus Hämeessä -hanke 10
11 OPET - Ojitusten luonnonmukainen peruskunnostus Hämeessä -hanke 11 OPET-hankkeen mallikohteet Padasjoella Hahjärven laskuojan valuma-alueella Toteutusajankohta: ja , 63 h kaivinkonetyötä Kaivukustannukset: 5500 (sis. alv 24 %), maanomistajat vastasivat puuston raivauksista ja tulvatasanteiden kaivumaiden kuljettamisesta Urakoitsija: Rantala Timber Oy Kone: metsäalustainen Doosan DX160 HD vm. 2009, varustettu leveillä teloilla (1 m), kauhan pyörittäjällä sekä pidennetyllä kaivupuomistolla Työnjohto: (OPET-hanke, HAMK), Jukka Markkanen (2013, Suomen metsäkeskus) Suunnitelmat ja sopimukset: Hahjärven laskuojan valuma-alueen ojien luonnonmukainen kunnostus - Mallikohteiden toteutussuunnitelma Täydennys mallikohteiden toteutussuunnitelmaan Urakkasopimus , Urakkasopimuksen muutos (allekirjoitettu ja ) Maanomistajien suostumukset: sopimukset kevät 2013, muutosten hyväksyntä toukokuussa 2014 Ojitusyhteisön hyväksyntä: toteutussuunnitelma ja suunnitelman muutokset Ojitusilmoitus Hämeen ELY-keskukseen , käsitelty
12 OPET - Ojitusten luonnonmukainen peruskunnostus Hämeessä -hanke 12 Padasjoella Alhon ja Toritun kylissä sijaitseva Hahjärven ja Lummene-järven välinen uoma on perattu valtion tuella Hahjärven -Lummenenojan perkaushankkeessa 1949, jolloin hanketta varten on perustettu ojitusyhteisö (vanhassa vesilaissa ojitusyhtiö). Perkaus on tehty viljelysmaan kuivattamiseksi ja ojaan on tehty kunnossapitoperkaus viimeksi 1970-luvulla. Ojan kunnossapito on vesilain mukaan ojitusyhteisön vastuulla. Siksi OPET-hankkeessa tehtäviin kunnostuksiin tarvittiin ojitusyhteisön suostumus. Pitkään toimimatta olleen ojitusyhteisön toiminta aktivoitiin syksyllä 2012 yhteisön osakkaiden kokouksessa. Ojitusyhteisö kokoontui kunnostushankkeen aikana yhteensä viisi kertaa. Ojitusyhteisön kunnossapitovastuulle kuuluva uoma kulkee Alhonjärven noin 7 hehtaarin suoalueen läpi. Vähäpuustoisen suon luontoarvojen suojelemiseksi Alhonjärvelle on tehty ympäristötukisopimus. Suoalueen yläpuolisten pelto- ja metsäalueiden kuivatuksen ylläpitämiseksi uoman kunnostus oli tarpeen. Alhonjärven vähäpuustoisen suon luontoarvojen säilyttämiseksi suoalueen läpi kulkevaa uomaa ei perattu, vaan virtausta parannettiin perkaamalla suota kiertävää reunaojaa. Peltoalueen loppuun, Alhon Pastilan metsätien pohjoispuolelle kaivettiin laskeutusallas ravinne- ja kiintoainekuormituksen vähentämiseksi. Samoin perattavan osuuden loppuun tehtiin laskeutusallas. Peltoalueella ojan kunnostamisessa oli otettava huomioon läheinen pohjavesialue. Tämän vuoksi ojan kunnostus toteutettiin tulvatasanteen kaivulla. Syksyllä 2013 kaivua edeltävällä viikolla Padasjoen alueella satoi runsaasti ja vedenpinta ojissa nousi lähelle tulvakorkeutta. Korkea vedenpinta Hahjärven laskuojassa esti Syrjälän tilan peltoalueelle suunniteltujen tulvatasanteiden kaivun ja tasanteiden toteutus jouduttiin siirtämään vuodelle Suunnitelmaan muokattiin keväällä 2014 maanomistajien ja asiantuntijoiden pyynnöstä. Tulvatasanteellisen kaivun pituutta lyhennettiin, laskeutusaltaita laajennettiin ja perattavaa uomaosuutta pidennettiin. Hankkeesta tehtiin päivitetyn suunnitelman perusteella ojitusilmoitus Hämeen ELY-keskukseen. 1. Syrjälän tulvatasanteet Syrjälän tilan kohdalle, Hahjärven laskuojan itäpuolelle kaivettiin tulvatasannetta yhteensä 150 m matkalle. Tasanne tehtiin Syrjäläntien pohjois- ja eteläpuolelle. Uoman pohjaa ei kaivettu, vaan se jätettiin
13 OPET - Ojitusten luonnonmukainen peruskunnostus Hämeessä -hanke 13 alivesiuomaksi. Tulvatasanne-alivesiuoma -rakenteen tarkoituksena on lisätä uoman vesipoikkileikkauksen pinta-alaa tulva-aikana. Kapeampi alivesiuoma varmistaa ojan virtauksen myös kuivana aikana. Kaivu tehtiin tasanteen puolelta ja kaivumaat levitettiin Syrjäläntien pohjoispuolella oleville peltolohkoille. Ida-Mari Toivonen Vasemmalla tulvatasanteen paikka keväällä Oikealla tasanne valmiina noin 2 kk kaivun jälkeen. Tasanteelle kylvetty heinä on lähtenyt kasvuun. Tulvatasanteiden kohdalla pellon pinnan korkeus vaihtelee välillä N ,60 116,80 m. Tulvatasanne kaivettiin suunnitelman mukaisesti cm pellonpintaa alemmaksi tasoon N m. Tämä vastaa ojan varteen paikoittain muodostuneen luontaisen tulvatasanteen tasoa. Työn aikana tasanteen korkeustasoa seurattiin tasolaserilla. Tasanteen leveydeksi tuli yhteensä noin 3 m luiskat mukaan luettuna. Tästä noin 1,5 m on tasaista ja 1,5 m on kaltevuudessa 1:3 kaivettavaa luiskaa. Tulvatasanteelle kylvettiin kaivun jälkeen heinänsiementä tasanteen kasvittumisen nopeuttamiseksi. Siemenseoksena oli hevoslaidunnurmi (timotei 40 %, englanninraiheinä 20 %, nurminata 20 %, niittynurmikka 10 %, punanata 10 %). Tulvatasanne kaivettiin veden ollessa matalalla, jolloin tasanne saatiin tehtyä kuivana. Kaivumaat levitettiin ojan viereiselle pellolle.
14 OPET - Ojitusten luonnonmukainen peruskunnostus Hämeessä -hanke ja 3. Alhon Pastilan ja Alhonjärven reunaojan laskeutusaltaat sekä uoman perkaus altaiden välillä Alhon Pastilan laskeutusallas Elokuussa 2013 Alhon Pastilan metsätien pohjoispuolelle kaivettiin laskeutusallas, jonka pituus oli 20 m ja leveys 7 m. Allas kaivettiin uoman itäpuolelle. Alhon Pastilan laskeutusallasta pidennettiin kesällä 2014 noin 20 metriä, jolloin kokonaispituudeksi tuli noin 40 m. Altaan leveys pysyi entisellään. Altaan jälkeen uomaan tehtiin kynnys suurista kivistä, jotta altaaseen saatiin lisää lietetilavuutta. Kivikynnyksen yläreuna tehtiin hieman altaan yläpuolisen tierummun alareunaa alemmaksi, jotta kynnys ei aiheuta padotusta yläpuolisessa uomassa. Kynnyksen tekoon oli varattu vesivaneria, mutta sen asennus osoittautui hankalaksi, koska kynnyksen harja tuli vedenpinnan alapuolelle. Altaan kaivun yhteydessä löytyi sopivia kiviä, joista kynnyksen sai tehtyä. Kaivumaat läjitettiin ja maisemoitiin syksyllä uoman itäpuolelle läjitettyjen kaivumaiden viereen ja päälle. Altaan luiskaan kylvettiin kaivun jälkeen nurmiseos.
15 OPET - Ojitusten luonnonmukainen peruskunnostus Hämeessä -hanke 15 Vasemmalla Alhon Pastilan laskeutusaltaan kaivua. Oikealla allas valmiina kesällä Perkaus Alhon Pastilan laskeutusaltaan (kartalla kohde 2) ja Alhonjärven reunaojan laksutusaltaan (kartalla kohde 3) välisellä, noin 750 m osuudella uomaa perattiin virtauksen parantamiseksi. Perkauksen tavoitteena oli poistaa ojan pohjalle kertynyttä lietettä ja veden virtausta hidastavaa kasvillisuutta. Perkaus oli tarpeen yläpuolisen peltoalueen ja metsän kuivatustilan parantamiseksi. Uoman pohjaa ei syvennetty. Kaivu tehtiin uoman länsipuolelta ja kaivumaat levitettiin uoman varteen siten, että ne eivät pääse valumaan takaisin veteen tulva-aikana. Perattua uomaan Alhonjärven suoalueen reunaojassa. Hahjärven laskuojasta, läheltä Alhonjärven suoaluetta sekä reunaojan alusta jäi perkaamatta noin 70 m matka. Perkausta ei pystytty tekemään maapohjan pehmeyden vuoksi. Mikäli maanomistajat haluavat tehdä perkauksen loppuun, työ kannattaa tehdä talvella maan ollessa jäässä.
16 OPET - Ojitusten luonnonmukainen peruskunnostus Hämeessä -hanke 16 Alhonjärven reunaojan laskeutusallas Alhonjärven reunaojaan kaivettiin syksyllä 2013 laskeutusallas (kartalla kohde 3), jonka pituus oli 20 m ja leveys 5 m. Allas todettiin syksyn 2013 ja kevään 2014 maastotarkastuksilla mitoitukseltaan liian pieneksi. Allasta pidennettiin kesällä 2014 noin 20 m siten, että pituudeksi tuli yhteensä 40 m. Leveys säilyi ennallaan. Laajennuksen tavoitteena on hidastaa veden virtausta ja pidentää viipymää altaassa. Kaivu tehtiin uoman itäpuolelta ja kaivumaat läjitettiin altaan itäpuolelle. Vasemmalla Alhonjärven reunaoja ennen altaan kaivua. Oikealla laskeutusallas valmiina. Kohteiden vedenlaadun seuranta Hahjärven laskuojan valuma-alueen vedenlaatua seurattiin syksystä 2012 syksyyn Vesiseuranta tilatiin ostopalveluna Ramboll Analyticsilta. Vesinäytteitä otetiin valuma-alueen eri osista kuudelta näytepisteeltä. Näytekierroksia kaikilla pisteillä oli kuusi ( , , , , ja ) ja kolmelta Hahjärvestä Lummeneen laskevassa ojassa olevalta pisteeltä otettiin yhdet lisänäytteet syksyllä 2014 ( ). Vesiseurannassa ei havaittu merkittäviä kunnostusten aiheuttamia muutoksia vedenlaadussa. Tosin vesinäytteiden määrä oli pieni ja kunnostusten jälkeen otettiin vain yhdet näytteet. Vesiseurannan loppuraportti valmistui joulukuussa 2014 ja julkaistiin OPET-hankkeen nettisivuilla
17 OPET - Ojitusten luonnonmukainen peruskunnostus Hämeessä -hanke 17
PÄÄTÖS Nro 79/05/1 Dnro ISY-2004-Y-251 Annettu julkipanon jälkeen Artjärven kunta
PÄÄTÖS Nro 79/05/1 Dnro ISY-2004-Y-251 Annettu julkipanon jälkeen 17.8.2005 HAKIJA Artjärven kunta ASIA Ylä-Myllykosken, Vainion ja Sipilän pohjakynnysten rakentaminen Lanskinjokeen ym. ja pysyvän käyttöoikeuden